KOMISIJOS REGLAMENTAS (EB) Nr. 646/2005
2005 m. balandžio 27 d.
iš dalies keičiantis Reglamentą (EB) Nr. 94/2005, dėl ryžių, kilusių iš AKR valstybių bei užjūrio šalių ir teritorijų, importo licencijų išdavimo pagal paraiškas, pateiktas per 2005 m. sausio mėn. pirmąsias penkias darbo dienas pagal Reglamento (EB) Nr. 638/2003 nuostatas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. balandžio 9 d. Komisijos reglamentą (EB) Nr. 638/2003, nustatantį išsamias Tarybos reglamento (EB) Nr. 2286/2002 ir Tarybos sprendimo 2001/822/EB taikymo taisykles dėl Afrikos, Karibų jūros ir Ramiojo vandenyno valstybių (AKR valstybių) bei užjūrio šalių ir teritorijų (UŠT) kilmės ryžių importui taikomos tvarkos (1), ypač į jo 17 straipsnio 2 punktą,
kadangi:
Patikrinus priskirtus kiekius pagal produktų kategoriją pagal 2005 m. sausio mėnesio kvotos dalį, buvo nustatyta, kad vienoje valstybėje narėje buvo padaryta priskyrimo klaida. Dėl šios klaidos sumažėjo 2005 m. Komisijos reglamento (EB) Nr. 94/2005 (2) priede nurodyti gegužės mėnesio laikotarpiui leistini kiekiai. Todėl nuo šiol reikėtų iš dalies pakeisti minėtą reglamentą, kad būtų atsižvelgiama į faktiškai pateiktas paraiškas sausio mėnesio laikotarpiui ir padaryti jas prieinamas gegužės mėnesio laikotarpiui,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 94/2005 priedas keičiamas šio reglamento priedu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. balandžio 27 d.